EkBass/fiwiki-20250220-pages-articles huggingface dataset:
Herbert Landon

Herbert Landon on kuvitteellinen rikollinen Hämähäkkimies-animaatiosarjassa. Hän on Henry McCoyn entinen ystävä. Hänen äänenään toimi David Warner. == Esiintyminen Hämähäkkimies-animaatiosarjassa == Landon alun perin esiintyi kaudella kaksi, tiedemiehenä, joka työskentelee Brant Corporationissa, mutta salaisesti Kingpinille. Hän vihaa mutantteja ja hän on kehittänyt kemikaalin, joka tuhoaa mutantit. Samalla hän väittää tekevänsä mutanttiarmeijaa Kingpinille ja valehteli julkisuudessa, että hän oli tekemässä lääkettä mutanteille. Kun Mörkö sai asian selville ja lupasi pitää suunsa kiinni rahasta (mutta kertoi myöhemmin totuuden Hämähäkkimiehelle). Landon kidnappasi Henry McCoyn (alias Pedon) testejään varten. Wolverine ja Hämähäkkimies kuitenkin tulivat pelastamaan Pedon samalla kun Mörköllä oli levyke joka sisälsi koko Landonin elämäntyön, Landon yritti saada sen, mutta vahingossa putosi omaan testiaineeseensa. Hän onnistui pääsemään sieltä elävänä (sen jälkeen, kun Mörkö oli jo paennut), mutta hänestä muuttui jättimäinen hirviö, joka tarvitsi sähköä kipunsa lievittämiseen. Lopulta Hämähäkkimies ja Ryhmä-X onnistuivat muuttamaan hänet takaisin ihmiseksi (ollen kuitenkin vielä osaksi mutantti). Edellä mainitut tapahtumat tapahtuvat sarjan jaksoissa 17 ja 18. Myöhemmin, jaksossa ”Lopullinen tappaja” (jakso 35) Kingpin palkkaa Landonin uudeksi apurikseen Alistair Smythin tilalle, ja Landon muuttaa Alistairista Lopullisen tappajan (puoliksi ihminen, kyborgi ja mutantti) tuhoamaan Hämähäkkimies. Mutta kaikki ei menekään hyvin, vaan Alistair syyttää edelleen Norman Osbornia isänsä ”kuolemasta” ja lähtee tuhoamaan tätä. Vaikka Landon pitääkin Alistairin itsensä ohjaamista mielenkiintoisena, määrää Kingpin apurinsa tuomaan Alistairin takaisin ennen kuin tämä tuhoaa Normanin. Hämähäkkimies tulee salaa Alistairin ”takaisin haku joukkoihin” ja saa selville, että Spencer Smythe onkin edelleen elossa ja kertoo tästä Alistairille, joka pakenee syväkäädytetyn isänsä ruumiin kanssa Kingpinin piilopaikasta jättäen näin Kingpinin ja Landonin taakseen lopullisesti. Dr. Herbert Landon esiintyy tämänkin jälkeen Kingpinin apulaisena ja hänellä ei ole niin suurta roolia esiintymisissään lukuun ottamatta jaksojen ”Kissa” ja ”Musta Kissa” (jaksot 43 ja 44) välillä tapahtuneessa Felicia Hardyn muuttamisessa Super Solder aineen avulla Mustaksi Kissaksi. Jaksot, jossa Dr. Herbert Landon sarjassa esiintyi: *17: ”Hämähäkkimutantti” *18: ”Mutanttien kosto” *35: ”Lopullinen tappaja” *39: ”Pilkku” *40: ”Menninkäissota” *42: ”Syyllinen” *43: ”Kissa” *44: ”Musta Kissa” *47: ”Herääminen” *48: ”Vampyyrikuningatar” *50: ”Mary Janin etsintä” *53: ”Häät” *54–58: ”Kuusi unohdettua soturia” *62: ”Gauntlet of the Red Skull” (takauma) Luokka:Hämähäkkimiehen vastustajat Luokka:Marvel-universumin superroistot Luokka:Kuvitteelliset tieteilijät en:List of Spider-Man (1994 TV series) characters#Dr. Herbert Landon
Terry Brooks

Terry Brooks (s. 8. tammikuuta 1944 Illinois, Yhdysvallat) on yhdysvaltalainen fantasiakirjailija. Brooks opiskeli englanninkielistä kirjallisuutta Hamilton Collegessa ja toimi valmistumisensa jälkeen juristina. Ensimmäisen romaaninsa Sword of Shannara hän julkaisi vuonna 1977. Teos pysyi New York Timesin bestseller-listoilla yli viisi kuukautta. Shannara-sarjaan pohjautuva televisiosarja The Shannara Chronicles sai ensiesityksensä vuonna 2016 MTV- kanavalla. Sarjan ovat luoneet Alfred Gough ja Miles Millar. == Suomennetut teokset == * Shannaran perintö -sarja: ** ** ** ** * == Suomentamattomat teokset == * Shannara-sarja: ** The Sword of Shannara, 1977. ** The Elfstone of Shannara, 1982. ** The Wishsong of Shannara, 1985. ** First King of Shannara, 1996. * Magic Kingdom of Landover -sarja: ** Magic Kingdom for Sale – Sold!, 1986. ** The Black Unicorn, 1987. ** Wizard at Large, 1988. ** The Tangle Box, 1994. ** Wicthes' Brew, 1995. * The Word and the Void -trilogia: ** Running with the Demon, 1997. ** A Knight of the Word, 1998. ** Angel Fire East, 1999. * The Voyage of the Jerle Shannara -trilogia: ** Ilse Witch, 2000. ** Antrax, 2001. ** Morgawr, 2002. * High Druid of Shannara -trilogia: ** Jarka Ruus, 2003. ** Tanequil, 2004. ** Straken, 2005. * Genesis of Shannara -sarja: ** Armageddon's Children, 2006. ** The Elves of Cintra, 2007. * Sword of Shannara -sarja: (The Sword of Shannara -romaani jaettuna kolmeen osaan) ** In the Shadow of the Warlock Lord, 2003. ** The Druid's Keep, 2003. ** The Secret of the Sword, 2003. *Ei-fantastiset teokset: ** Hook, 1991. ** The World of Shannara, 2000 (opaskirja Shannaran maailmaan). ** Sometimes the Magic Works (omaelämäkerta ja kirjoitusopas, 2003) Kolme ensimmäistä Shannara- kirjaa ovat saatavilla yhteisniteenä nimellä The Sword of Shannara Trilogy, samoin The Heritage of Shannara- ja The Voyage of the Jerle Shannara -sarjat. Lisäksi ensimmäinen Shannara-kirja (Sword of Shannara) on julkaistu kolmeen osaan jaettuna nuorisojulkaisuna. Osien nimet ovat In the Shadow of the Warlock Lord (brittiläinen painos nimellä The Warlock Lord), The Druids' Keep ja The Secret of the Sword. == Lähteet == * == Aiheesta muualla == * Terry Brooksin kotisivut. * Amerikkalaisen kustantajan Brooks-sivusto. * Brittikustantajan Brooks-sivusto . * Leena Peltonen: Shannaran jälkeläiset. Aikakone 4/1995. * Pekka A. Manninen: Pimeä uhka. Aikakone 5.10.1999. Luokka:Yhdysvaltalaiset tieteiskirjailijat Luokka:Yhdysvaltalaiset fantasiakirjailijat Luokka:Vuonna 1944 syntyneet Luokka:Elävät henkilöt
Attapu

Attapu (myös Attapeu, Laoksi ອັດຕະປື) on Laosin provinssi, joka sijaitsee maan eteläosassa. Attapun pääkaupunki on Attapu, jota kutsutaan myös nimellä Muang Samakhisai. Attapun pinta-ala on 10 230 neliökilometriä. Vuoden 2015 väestönlaskennassa maakunnassa oli 139 600 asukasta. Alueella asuu keskimäärin 11 ihmistä neliökilometrillä. Attapu jakautuu viiteen eri hallintoalueeseen. == Lähteet == == Aiheesta muualla == * Attapu Province Tourism Laos Luokka:Laosin provinssit
Roy Conacher

Roy Gordon Conacher (5. lokakuuta 1916 Toronto – 29. joulukuuta 1984 Victoria) oli kanadalainen jääkiekkoilija, joka pelasi 11 kautta National Hockey Leaguessa seuroinaan Boston Bruins, Detroit Red Wings ja Chicago Black Hawks. Hyökkääjä Conacher voitti Stanley Cupin Bostonissa kahdesti. Parhaalla kaudellaan 1948–1949 Roy Conacher teki Chicagolle 26 maalia ja antoi 42 maaliin johtanutta syöttöä. Kaikkiaan hän teki urallaan 226 maalia. == Saavutuksia == * Stanley Cup 1939 ja 1941 (Boston Bruins) * Art Ross Trophy 1949 (paras pistemies) * Hockey Hall of Fameen 1998 Luokka:Kanadalaiset jääkiekkoilijat Luokka:Hockey Hall of Fame Luokka:Art Ross Trophy -voittajat Luokka:Vuonna 1916 syntyneet Luokka:Vuonna 1984 kuolleet
Luettelo taistelukoiraroduista

__NOTOC__ Tämä on luettelo koiraroduista, joita on käytetty koiratappeluissa. Nykyisin suurin osa näistä koirista on seura- tai harrastuskoiria, mutta esimerkiksi Pakistanissa bully kuttaa käytetään edelleen paikallisissa koiratappeluissa kyläläisten huvitukseksi. ==A== * Afganistaninmastiffi * Akita * Alangu * Amerikanakita * Amerikanbandoggi * Amerikanmastiffi * Amerikanpitbullterrieri * Amerikanstaffordshirenterrieri ==B== * BedlingtoninterrieriBedlington Terrier, Dog Breed Info Center * Bokseri * Bordeauxindoggi * Bostoninterrieri * Brasiliandoggi * Bull and Terrier (bullterrierin edeltäjä, hävinnyt) * Bullterrieri * Bully kutta ==C== ==D== * Dogo argentino * Dogo cubano (hävinnyt) * Dogo sardesco ==E== * Englanninbulldoggi * English White Terrier (hävinnyt) * Espanjandoggi (Alano español) ==F== * Fila brasileiro ==G== * Gull dong * Gull terr * Glen of imaalinterrieri ==I== * Intianbullterrieri * Irlanninstaffordshirenterrieri (Irish Staffordshire Terrier) ==K== * Kanariandoggi * Kangal (Anatolianpaimenkoira) ==L== * Lottatore brindisino ==M== * Mallorcandoggi (Ca de bou) ==N== * Napolinmastiffi ==P== * Perro de pelea cordobes (Cordobankoira, hävinnyt) ==S== * Staffordshirenbullterrieri * Shar pei ==T== * Tosa thumb|vasen|Tosa ==V== * Vanhaenglanninbulldoggi (Old English Bulldog) ==Lähteet== Luokka:Koirarodut
Pisa (täsmennyssivu)

Pisa voi tarkoittaa ainakin seuraavia asioita: * Pisa, kaupunki Italiassa * Pisa, muinainen Kreikan kaupunki Eliissä * Pisa, osa-alue Espoossa * Pisa, vaara ja retkeilykohde Kuopiossa * Pisa, kylä Rovaniemellä * PISA, OECD:n tutkimusohjelma koululaisten osaamisen mittaamiseksi * Pisavaara, vaara ja luonnonpuisto Rovaniemellä ja Tervolassa * Pisa-luokka, Italian kuninkaallisen laivaston panssariristeilijäluokka ** RN Pisa, 1909–1937 käytössä ollut italialainen panssariristeilijä * Pisa, sukunimenä: ** Margarita de la Pisa Carrión (s. 1975), espanjalainen poliitikko ja europarlamentaarikko.
Maataistelukone

Maataistelukone (myös rynnäkkökone) on yleensä raskas tai keskiraskas lentokone, joka on suunniteltu tuhoamaan maakohteita. Ensimmäisen kerran maataistelukoneita käytettiin toisessa maailmansodassa. Toisen maailmansodan jälkeen maataistelukoneita on alettu kutsua rynnäkkökoneiksi niiden tunkeutumiskyvyn vuoksi. Nykyaikaisia rynnäkkökoneita ovat muiden muassa A-10 Thunderbolt II ja Suhoi Su-25. == Historia == Ensimmäiset maataistelukoneet eivät olleet kovin hyvin panssaroituja, ja niitä oli vaikea ohjata. Sittemmin niitä paranneltiin, ja neuvostoliittolaiset kehittivät Iljušin Il-2 -koneen. Sen panssari oli varsin vahvaa (4–12 mm). Puolustuksena siinä oli eteenpäin ampuvan tykkiaseistuksen ohella yksi taka-ampujan käyttämä, 12,7 mm konekivääri perässä. Maataistelukoneita käytettiin myös upottamaan sukellusveneitä ja laivoja raskaiden hävittäjäkoneiden ohella. * Luokka:Seulonnan keskeiset artikkelit
Prost JS45

Prost JS45 oli Loïc Bigois'n suunnittelema auto, jolla Prost-talli kilpaili Formula 1 -kaudella 1997. Autoa ajoivat pääasiassa ranskalainen Olivier Panis ja japanilainen Shinji Nakano. Panis oli ollut Prostia edeltäneessä Ligier- tallissa kolme edellistä kautta, kun taas Nakanolle kausi oli F1-sarjassa ensimmäinen. Nakano sai ajajan paikkansa lähinnä uuden moottoritoimittajan Mugen Hondan takia. Ennen kautta Alain Prost oli ostanut Ligierin Flavio Briatorelta. Prost uudelleennimesi tallin itsensä mukaan. JS45-auto oli suunniteltu ja rakennettu ennen Prostin tuloa talliin. Kauden alkuvaiheilla auto vaikutti lupaavalta. Kauden 1996 autossa esiintyneet ongelmat muun muassa jarrujen kanssa olivat pääosin ratkaistu. Olivier Panisilla oli hyvä tilaisuus näyttää taitonsa auton ratissa. Hän onnistuikin ajamaan kahdesti palkintosijalle kuudessa ensimmäisessä kilpailussa. Espanjan GP:n jälkeen MM- pistejohdossa ollut Jacques Villeneuve nimesi Panisin jopa yhdeksi loppukauden pääuhakseen. Ripustusongelman tai rengasrikon takia Panis joutui kovaan kolariin seuraavassa kilpailussa eli Kanadan Grand Prix'ssa. Panisilta murtuivat molemmat jalat, minkä takia hän joutui olemaan seitsemästä seuraavasta kilpailusta sivussa. Panisia korvaamaan tuli Minardi-kuljettaja Jarno Trulli, joka teki sen verran suuren vaikutuksen, että talli teki hänen kansaan seuraavaksi kaudeksi sopimuksen. Trullin kauden kohokohta oli Itävallan Grand Prix, jossa hän johti suurimman osan kilpailua, mutta joutui keskeyttämään moottoririkon takia. Kokematon Nakano onnistui myös keräämään muutamia pisteitä, mutta palattuaan auton rattiin Luxemburgin GP:ssä Panis teki ajollaan pisteille selväksi, ettei japanilainen uhkaisi hänen ensi vuoden paikkaansa tallin kilpakuljettajana. Talli sijoittui valmistajien MM-sarjassa kuudenneksi ja keräsi 21 pistettä. ==Teknisiä tietoja== * moottori: Mugen Honda MF301HA ja MF301HB 72° V10:t * vaihdelaatikko: Prost 6-vaihteinen, puoliautomaattinen * polttoaine: Elf * renkaat: Bridgestone ==Saavutukset== * kilpailuja: 17 * voittoja: 0 * paalupaikkoja: 0 * nopeimpia kierroksia: 0 ==Formula 1 -tulokset== Vuosi Talli Moottori Renkaat Kuljettaja 1 2 3 4 5 6 7 8 9 10 11 12 13 14 15 16 17 Pisteet Sijoitus 1997 Prost Mugen Honda V10 AUS BRA ARG SMR MON ESP CAN FRA GBR GER HUN BEL ITA AUT LUX JPN EUR 21 6. Olivier Panis 5 3 Kesk. 8 4 2 11 Louk. Louk. Louk. Louk. Louk. Louk. Louk. 6 Kesk. 7 Jarno Trulli 10 8 4 7 15 10 Kesk. Shinji Nakano 7 14 Kesk. Kesk. Kesk. Kesk. 6 Kesk. 11 7 6 Kesk. 11 Kesk. Kesk. Kesk. 10 ==Lähteet== *AUTOCOURSE 1997-98, Henry, Alan (ed.), Hazleton Publishing Ltd. (1997) ISBN 1-874557-47-0 Luokka:Formula 1 -kausi 1997 Luokka:Prostin Formula 1 -autot
Kari Nars

Kari Rainer Nars (s. 21. elokuuta 1940 Pietarsaari) on suomalainen kauppatieteiden tohtori, valtiotieteiden lisensiaatti ja kirjailija. Nars valmistui valtiotieteen maisteriksi vuonna 1963, lisensiaatiksi vuonna 1967 ja väitteli kauppatieteen tohtoriksi 1979. Hän on työskennellyt Suomen Pankin kansainvälisenä johtajana (1977–1983), sen jälkeen Helsingin Osakepankin toimitusjohtajana 1984–1985 ja rahoitusneuvoksena valtiovarainministeriössä (1986–2000), jossa hän vastasi Suomen ulkomaisesta velanotosta. Ulkomailla hän on työskennellyt Kansainvälisen valuuttarahaston (IMF) ekonomistina Washingtonissa vuosina 1967–1971 ja sekä Pariisissa Euroopan neuvoston kehityspankin hallintoneuvoston puheenjohtajana. Hän on ollut United Powerin merikaapelihankkeen neuvonantajana. Nars on toiminut myös Euroopan jälleenrakennus- ja kehityspankki EBRD:n johtokunnan jäsenenä sekä Elinkeinoelämän valtuuskunnan johtajana. Nars kirjoittanut useita tietokirjoja, kuten Mahtimiesten matkassa (Tammi 2002), Raha ja onni (Pengar och lycka, Tammi 2006), Miten miljoonia huijataan. Suurpetkuttajien värikäs historia (Tammi 2009), joka on ilmestynyt kahdeksalla kielellä sekä Mauno Koivistoa käsittelevän teoksen Mauno: Optimistinen pessimisti (Standpoint 2017). == Teokset == * * * * Teos on ilmestynyt kahdeksalla kielellä. * Teos on ilmestynyt suomeksi ja ruotsiksi. == Lähteet == == Aiheesta muualla == * Luokka:Suomalaiset kirjailijat Luokka:Suomalaiset virkamiehet Luokka:Suomen Pankin johtajat Luokka:Vuonna 1940 syntyneet Luokka:Elävät henkilöt
Lempisaari

Lempisaari () on kartano ja maatila Naantalissa. Lempisaaren kartano sijaitsee entisen Askaisten kunnan lounaisreunassa. Lempisaari oli keskiajalla saari, mutta sillä on ollut maayhteys mantereeseen ilmeisesti jo satoja vuosia. Pinta-alaltaan Lempisaari on noin 400 hehtaaria. Pinta-alasta on metsiä ja kallioita noin 3/4 ja peltoa sekä niittyä 1/4. Kartano sijaitsee melko keskellä saarta loivassa rinteessä. Keskiajalla saari kuului Lempisten kylään, ja kartanon, tai sen paikalla olleen rakennuksen, omisti Turun piispa. Uskonpuhdistuksessa 1500–luvulla kirkon omaisuus siirrettiin kruunulle ja samoin myös Lempisaari. Juhana-herttua lahjoitti sen tyttärelleen Sofia Gyllenhielmille vuonna 1577. Sofian äiti oli Kaarina Hannuntytär. Sofian aviomies oli Pontus De la Gardie, ruotsalainen mutta Ranskassa syntynyt sotapäällikkö. Sofia ja Pontus asuivat kuitenkin pääasiassa Räävelissä eli Tallinnassa, ja Lempisaari oli heille vain yksi tilus muiden joukossa. Heidän tyttärensä Brita Pontusdotter De la Gardie avioitui Ruotsin valtion varainhoitajan Jesper Mattsson Krusin kanssa. He asuivat sekä Tukholmassa että Lempisaaressa. Britan ja Jesperin jälkeläisten omistuksessa ja käytössä Lempisaari oli toista sataa vuotta, kunnes Lempisaaren osti Louhisaaren rikas isäntä Herman Klaunpoika Fleming vuonna 1764. Herman Fleming rakennutti yhä nykyisinkin asuinkäytössä olevan Lempisaaren kartanon, joka valmistui vuonna 1767. Talo on kaksikerroksinen ja rakennettu kivestä, ja muistuttaa arkkitehtuuriltaan jonkin verran Louhisaaren kartanoa. Arkkitehdista ei ole varmuutta, mutta otaksutaan hänen olleen silloinen Turun kaupunginarkkitehti Christian Friedrich Schröder. Herman Flemingin isä oli Teijon ruukin patruuna ja Louhisaaren omistaja Klaus Hermaninpoika Fleming. Hermanin ensimmäinen puoliso oli kansliapresidentti Fredrik Gyllenborgin tytär. Hermanin loistokas ja tuhlaileva elämä kärsi taloudellisen haaksirikon vuonna 1781. Vuonna 1823 Lempisaaren omistajaksi tuli Lars Gabriel von Haartman, salaneuvos ja senaatin talousosaston varapuheenjohtaja. Hän oli aikanaan Suomen suuriruhtinaskunnan vaikutusvaltaisin henkilö, rinnastettavissa nykyjärjestelmän pääministeriin. Kartano on pysynyt von Haartmanin suvulla siitä lähtien. Vuonna 1998 edesmennyt professori Lars von Haartman, oli maailmankuulu ornitologi, joka tutki Lempisaaren lintuja noin kuuden vuosikymmenen ajan. Isäntänä 1995-2015 toimi Jan Gunnar von Haartman.YLEn Elävä arkisto Nykyinen isäntä, vuodesta 2015, on Lars Erik Magnus von Haartman. Vuonna 2009 Museovirasto määritteli Lempisaaren yhdeksi Suomen valtakunnallisesti merkittävistä rakennetuista kulttuuriympäristöistä. Lempisaari siirtyi osaksi Maskun kuntaa vuonna 2009 tapahtuneen kuntaliitoksen johdosta. Vuonna 2011 se kuitenkin liitettiin lopulta Naantaliin. == Lähteet == * ===Viitteet=== Luokka:Askainen Luokka:Naantalin kartanot Luokka:Valtakunnallisesti merkittävät rakennetut kulttuuriympäristöt Suomessa Luokka:Suomen 1700-luvulla rakennetut rakennukset ja rakennelmat
Grand Marais

Grand Marais voi viitata seuraaviin maantieteellisiin kohteisiin: * Grand Marais, Manitoba, Kanada. * Grand Marais, Michigan, Yhdysvallat. * Grand Marais, Minnesota, Yhdysvallat.
Tohveli

Tohvelit eli tossut ovat pehmeät vapaa-ajan sisäjalkineet. Niiden materiaalina voidaan käyttää esimerkiksi mokkanahkaa tai huopaa. Tohveleissa voi olla pehmeä vuori ja karvakoristeita. Suomalaisia tohveleita ovat muun muassa Suomen Kumitehdas Oy:n Lieksassa, Pälkäneellä ja Vesannolla valmistamat Reinot ja Ainot.Reino ja Aino , Suomen Kumitehdas. Viitattu 20.7.2014. ==Lähteet== == Aiheesta muualla == Luokka:Jalkineet
Grand Marais (Kanada)

Grand Marais on noin 340 asukkaanBroadband.gc.ca: Community profile kylä Winnipegjärven eteläaltaan itärannalla Manitoban provinssissa Kanadassa. Kylä sijaitsee Grand Beach Provincial Parkin länsilaidalla, ja on suosittu kesänviettopaikka. Matkailu on kylän pääelinkeino. == Lähteet == == Aiheesta muualla == * Destination – Grand Marais!, paikkakunnan kotisivut. Luokka:Manitoban kylät
Terve vaan!

Terve vaan! on kuusi kertaa vuodessa ilmestyvä ilmaisjakelulehti Päijät- Hämeessä; lehteä jaetaan muualla maassa parillakymmenellä paikkakunnalla joissain apteekeissa. Terveyteen keskittyvää lehteä toimittaa sanomalehti Itä- Häme. Lehden levikki on 111 000 kappaletta. == Lähteet == * Itä-Hämeen mediakortti – Terve vaan! Itä-Häme Luokka:Suomalaiset ilmaisjakelulehdet Luokka:Päijät-Häme
Hihaton paita

Hihaton paita on paita, jossa ei ole hihoja.hihaton34*C jossa ei ole hihoja. Hihaton pusero. (MOT Kielitoimiston sanakirja 2.0)hihaton jossa ei ole hihoja Hihaton hellepaita. (MOT Gummerus Uusi suomen kielen sanakirja 1.0a) Tavallisesti naisten käyttämistä hihattomista ylävartalon pukimista käytetään nimitystä toppi. Toppi tarkoittaa erilaisia puseron tai aluspaidan tapaan käytettäviä, tavallisesti hihattomia ja kauluksettomia ylävartalon pukimia. Hihattomia paitoja käytetään erityisesti urheilussa ja liikunnassa, mutta esimerkiksi jalkapallossa ne on kielletty. Yleisimpiä naisten toppimalleja ovat niskan takaa solmittavat halterneck-topit, ohutolkaimiset eli spagettiolkaimiset topit. On myös yksiolkaimisia ja täysin olkaimettomia tuubitoppeja. == Lähteet == == Aiheesta muualla == Luokka:Paidat Luokka:2010-luvun muoti
Paul Jewell

Paul Jewell (s. 28. syyskuuta 1964, Liverpool, Englanti) on englantilainen jalkapallovalmentaja ja entinen hyökkääjä. ==Ura pelaaja== Paul Jewell on Liverpoolin kasvatti pelaajana mutta hän ei koskaan pelannut yhtään peliä Liverpoolissa. Liverpoolista hän siirtyi vuonna 1984 Wigan Athleticin pelaajaksi. Vuonna 1988 hän siirtyi Bradford Cityn pelaajaksi, missä hän vietti melkein vuosikymmenen. ==Ura valmentajana== Vuonna 1998 hän aloitti valmennusuransa Bradfordissa johtaen joukkueen nousuun valioliigaan. Kauden 2000–2001 hän vietti Sheffield Wednesdayn managerina ilman suurempaa menestystä. Vuonna 2001 Jewell siirtyi Wigan Athleticin manageriksi. Jewellin johdolla rugbysta tunnettu Wigan nousi myös Englannin jalkapallokartalle. Kaudella 2002/03 Jewell luotsasi Wiganin Englannin 2. divisioonan mestariksi ja kauden 2004/05 päätteeksi seura nousi ensimmäistä kertaa historiassaan Valioliigaan. Debyyttikausi pääsarjassa sujui odotuksia paremmin ja menestystä tuli myös liigacupissa Wiganin edettyä aina finaaliin saakka. Manchester United oli kuitenkin seuralle liikaa ja pokaali jäi haaveeksi. Jewell erosi tehtävästään keväällä 2007 säilytettyään Wiganin maalierolla Valioliigassa. Jewell resigns as Wigan manager Jewell palasi valmennustehtäviin marraskuussa 2007, kun valioliigan jumbojoukkue Derby County palkkasi hänet Billy Daviesin seuraajaksi. Jewell ei onnistunut pelastamaan Derbya putoamiselta, vaan ainoastaan 11 pistettä koko kaudella kerännyt seura putosi kauden 2007/08 päätteeksi Mestaruussarjaan. Kausi 2008/09 toiseksi korkeimmalla sarjatasolla alkoi Jewellin ja Derbyn osalta kehnosti ja lopulta joulukuun lopulla 2008 Jewell jätti tehtävänsä Derbyn päävalmentajana. Jewell resigns as manager of Derby County Tammikuussa 2011 Jewell palasi valmennustehtäviin parin vuoden tauon jälkeen, kun Mestaruussarjassa sijalle 19 juuttunut Ipswich Town palkkasi hänet päävalmentajakseen. Paul Jewell announced as new manager of Ipswich Town Jewellin johdolla Ipswich säilytti sarjapaikkansa ja jatkoi kaudella 2011/12 myös Mestaruussarjassa. Tulokset eivät kuitenkaan juuri parantuneet ja kausi päättyi 15. sijaan. Seuraava syksy oli aiempia murheellisempi ja Ipswichin juututtua Mestaruussarjan jumbosijalle, sai Jewell jättää paikkansa lokakuun lopulla 2012. Jewell quitte Ipswich == Meriitit valmentajana == * Englannin Mestaruussarja/1. divisioona **Hopeaa (2): 1999, 2005 * Englannin 2. divisioona: 2003 * Englannin liigacup **Hopeaa: 2006 == Lähteet == Luokka:Englantilaiset jalkapallovalmentajat Luokka:Vuonna 1964 syntyneet Luokka:Elävät henkilöt
Little George Island

Little George Island on pieni saari ja luonnonsuojelualue Winnipegjärven pohjoisaltaassa, noin 40 kilometriä länteen Poplar Riverin intiaanireservaatista. Saaren ja suojelualueen pinta-ala on vain 15 hehtaaria. Saari on matala ja tasainen, ja siellä kasvaa vain muutamia puita. Saari kuuluu osana Manitoban provinssin ekologisten suojelualueiden ohjelmaan. Se valittiin suojelukohteeksi, sillä sen hiekkarannat ovat tärkeitä lintujen pesimisalueita. Saarella pesii vuosittain kesä-elokuussa tuhansia lintuja. Saaren lähestyminen tai sille maihinnousu tänä aikana ei ole suositeltavaa. Saari on myös eteläisin tunnettu lapasotkan pesimisalue Manitobassa. Muita saarella pesiviä lajeja ovat räyskät ja kalatiirat. ==Aiheesta muualla== * Manitoba Conservation: Little George Island Ecological Reserve Luokka:Manitoban saaret Luokka:Kanadan luonnonsuojelualueet
Itä-Häme (sanomalehti)

thumb|left|Lehden toimistorakennus Heinolan torin laidalla elokuussa 2015. Itä-Häme on Heinolan seudulla Itä-Hämeessä ilmestyvä paikallinen sanomalehti. Viisi kertaa viikossa jaettavan lehden levikki on 9 560. Se on perustettu vuonna 1927 Sysmässä, mutta nykyään Hämeen Mediaan kuuluvan lehden toimitus sijaitsee Heinolassa. Lehti painetaan Kouvolassa. Itä-Hämeen päätoimittaja on Ari Viuhko. == Lähteet == == Aiheesta muualla == * Lehden verkkosivut Luokka:Heinolan media Luokka:Suomalaiset sanomalehdet Luokka:Häme Luokka:Hämeen Media
Dit Clapper

Aubrey Victor "Dit" Clapper (9. helmikuuta 1907 Newmarket, Ontario, Kanada – 21. tammikuuta 1978 Newmarket, Ontario, Kanada) oli ammattimaisen jääkiekon varhaisia suuria nimiä. Boston Bruinsin organisaatiossa hänestä tuli ensimmäinen National Hockey Leaguen pelaaja, joka sai täyteen 20 sarjakautta. Hän menestyi niin hyökkääjänä kuin puolustajanakin; tähtiviisikoihin hän pääsi sekä oikean laitahyökkääjän että puolustajan tonteilta. == Saavutuksia == * Boston Bruinsin kapteenina 1932–38 sekä 1939–46 * NHL:n ykköstähdistössä puolustajana 1939, 1940, 1941 * NHL:n kakkostähdistössä puolustajana 1944 * NHL:n kakkostähdistössä oikeana laitahyökkääjänä 1931, 1935 * lopettamisvuonna 1947 Bruins jäädytti hänen pelinumeronsa 5 ja valintakomitea otti hänet Hockey Hall of Fameen heti ilman kolmen vuoden karenssia * 1998 hän oli sijalla 41 The Hockey News -lehden 100 suurimman pelaajan NHL-painotteisella listalla == Katso myös == * The Hockey Newsin luettelo 100 parhaasta NHL-pelaajasta Luokka:Kanadalaiset jääkiekkoilijat Luokka:Hockey Hall of Fame
Steadicam

Steadicam on mekaaninen kuvanvakain, joka mahdollistaa tärinättömän video- ja filmikuvaamisen. Steadicamia käytetään yleisesti liikkuvissa otoksissa sen sijaan, että käytettäisiin tärisevää käsivarakuvausta. Steadicamilla voidaan korvata myös dolly-ajot, sillä se on ulottuvampi, ketterämpi käyttää, eikä sitä tarvitse erikseen asentaa. Steadicam on ollut vuoden 2000 lokakuusta saakka yhdysvaltalaisen The Tiffen Companyn rekisteröity tavaramerkki. Monet yhtiöt valmistavat kopioita Steadicamista, tunnetuimpana Glidecam ja eemov. Steadicamin kehitti kuvaaja Garrett Brown. Brown oli toiminut muusikkona ja autokauppiaana ennen kuin ryhtyi tekemään mainosfilmejä. Noihin aikoihin ainoa tapa saada aikaan tasaista kameran liikettä oli laittaa kamera joko dollyn, kamera-auton tai nosturin kyytiin. Dollyn satoja kiloja painavien kiskojen asentaminen tuotti Brownille tuskaa. Hän halusi erottaa kameran liikkeet kuvaajan liikkeistä. Siihen hän käytti gimbaalia, jonka hän tunsi veneilyn kautta; vastapainoja, jotka toivat vakautta; nivelettyä vartta, jonka hän keksi pöytälampusta; liiviä, joka puettiin kuvaajan ylle ja valokuituista etsintä, jollaista lääkärit käyttivät tähystyksissä. Ensimmäisissä steadicam- elokuvissa Brown käytti aparaattiaan itse, ja hän toimi kameraoperaattorina kolmen vuosikymmenen ajan. Steadicamia käytettiin ensimmäisen kerran Hal Ashbyn elokuvassa Tämä maa on minun (1976). Sittemmin Steadicam-vakautettua kuvaa on nähty useissa elokuvissa. Esimerkiksi Rockyn (1976) kuuluisa kohtaus, jossa päähenkilö juoksee Philadelphian taidemuseon portaita ylös, toteutettiin Steadicamin avulla, samoin kuin elokuvan The Shining – Hohto (1980) kohtaukset, joissa Danny-poika ajaa kolmipyörällä hotellin käytävillä. Mafiaveljien (1990) päähenkilö Henry Hill opastaa vaimonsa yökerhon keittiön halki kohtauksessa, joka kuvattiin Steadicamin avulla. Brian De Palma on käyttänyt Steadicamia elokuvissaan Blow Out – viimeinen todistaja (1981), Kahdet kasvot (1992) ja Carlito’s Way (1993). Alexander Sokurovin elokuva Русский ковчег (2002) koostuu yhdestä, 96 minuuttia pitkästä Steadicam- otoksesta. Nykyään Steadicam on kuvaajien vakituinen työkalu. Joidenkin mukaan sen luoma vaikutelma on jo ylikäytetty. Laitteen vaivattomuuden vuoksi sitä käytetään myös tavanomaisissa otoksissa, joissa laitteen erikoiskyvyt eivät tule ilmi. Vastaavia kuvanvakaimia ovat nykyajan pienissä videokameroissa ja kamerapuhelimissa käytettävät gimbaalit. == Lähteet == == Aiheesta muualla == *The Tiffen Companyn kotisivut *Glidecam Industries Inc. *STEADYDRIVE Balance Systems Ltd. *eemov stabilizers *Garrett Brownin testikuvaa Luokka:Elokuvateknologia Luokka:Televisiotuotanto
Nurmijärven kirkonkylä

Nurmijärven kirkonkylä on Nurmijärven kunnan hallinnollinen keskustaajama, jossa asuu noin 8 000 asukasta. Tilastokeskuksen taajama-aluerajauksen mukaisen Nurmijärven kirkonkylän taajaman väkiluku oli 7 429 vuoden 2018 lopussa. Kirkonkylä sijaitsee kahdeksan kilometriä Rajamäeltä, 13 kilometriä Röykästä ja 16 kilometrin päässä kunnan suurimmasta taajamasta Klaukkalasta. Rajamäen ja Hämeenlinnanväylän liittymän välillä kulkee kirkonkylän halki yhdystie 1311. Nurmijärven kirkonkylällä on paljon palvelualan työpaikkoja. Kylän kunnallisia palveluita ovat muun muassa kunnanvirasto, kirjasto, tori ja pääterveysasema. Kylällä on myös kaksi alakoulua (Maaniitun koulu ja Lukkarin koulu), yläkoulu ja lukio (Nurmijärven yhteiskoulu, Nurmijärven lukio) sekä erityiskoulu. Muita palveluita ovat elokuvateatteri, keilahalli ja linja- autoasema. Kunnan suurinta yritysaluetta, Ilvesvuorta, rakennetaan kirkonkylän lähelle moottoritien varteen. Ilvesvuoren tuntumassa sijaitsee Nesteen huoltoasema- ja myymälä Myllykukko, joka toimii yhtenä moottoritien pysähdyspaikkoina.Myllykukko :: Etusivu Aleksis Kiven tiellä on Nurmijärven kirkko (1793) ja hautausmaa, vanha pappila, Lukkarila sekä Nurmijärven ensimmäisen koulumestarin Malakias Costianderin talo Mäntylä. Costiander oli Aleksis Kiven opettaja. Kirkon lähellä oli myös aikoinaan Albin Koposen perustama Suomen ensimmäinen lääketehdas. Kirkonkylän kaupallisten palvelujen tarjonta on monipuolinen. Elokuussa 2022 kirkonkylään avattiin Lidlin ja Tokmannin myymälät. ==Lähteet== *
Raha ja onni

Raha ja onni on Kari Narsin kirjoittama kirja onnellisuudesta. Kirjaansa varten Nars perehtyi uusimpiin filosofian, psykologian, sosiologian ja taloustieteen piirissä tehtyihin tutkimuksiin. Teoksen on ruotsinkielisestä käsikirjoituksesta Pengar och lycka suomentanut Juha Peura. == Kirjan johtopäätöksiä == Merkittävä osa ihmisten elämästä kuluu työnteossa. Tyhjänpäiväinen työ voi aiheuttaa onnettomuutta ja depressiota. Yritykset tehostavat jatkuvasti toimintaansa kustannuksien leikkauksilla ja henkilökunnan vähentämisellä: epävarmuus työpaikasta aiheuttaa onnellisuusasteen heikkenemistä. Ihmisten tyytyväisyys tuloihinsa riippuu toisiin tehdyistä vertailuista: tuloerot vähentävät onnellisuutta.Kari Nars: Raha ja onni -kirjaan pohjautuva artikkeli Terve vaan! (11/2006) lehdessä Suomalaiset käyttävät eniten aikaa vapaa-ajastaan television katseluun. Kauniit ja rikkaat ihmiset saavat tavallisen kansalaisen elämän näyttämään harmaalta ja vaatimattomalta. Mainonnan tavoite on usein herättää tyytymättömyyttä: mainoksiin on sisäänrakennettu viesti, jonka mukaan jos sinulla ei ole jotain tuotetta olet epäonnistunut. Tavaroiden ja palveluiden merkitys yleensä yliarvioidaan, ja omistamisen viehätys katoaa nopeasti. Koska aikaa on niukasti, ei ole aikaa käyttää hankkittuja tavaroita, jolloin niistä ei ole mitään hyötyä. Suomalainen kulttuuri yllyttää ihannoimaan kuluttamista ja etenemään kovaa vauhtia: shoppailemaan. ==Katso myös== * Onnellisuuden taloustiede == Lähteet == == Aiheesta muualla == *Raha ruhjoo ja raatelee Talouselämä Luokka:Kirjat yhteiskunnasta Luokka:Vuoden 2006 kirjat
Takashima

Takashima () on Japanin kaupunki Honshūn saarella Kansain alueella Shigan prefektuurissa. Se sijaitsee prefektuurin luoteisosassa Biwajärven rannalla Ōtsun pohjoispuolella. Takashimassa on 49 975 asukasta (vuonna 2017) ja sen pinta-ala on 693,05 neliökilometriä. == Maantiede == Takashima on laaja kaupunki, joka syntyi, kun Takashiman, Adogawan, Imazun, Kutsukin, Makinon ja Shin-Asahin kunnat yhdistyivät vuonna 2005 uudeksi Takashiman kaupungiksi. Suuri osa kaupunkia on maaseutumaista, ja maasto vaihtelee lännen vuoristosta laskeutuen itään päin Biwajärven ranta-alangoille. Korkeimmat huiput kohoavat lähes tuhannen metrin korkeuteen. == Matkailu == Biwajärven pohjoisosan rannat ovat säilyneet hyvin uimakelpoisina. Niinpä Takashiman hiekkarannat houkuttelevat kesäisin lomailijoita. Talvella alueen vuorilla sataa paljon lunta. Kaupungissa on useita laskettelukeskuksia. Tiedosto:雪のマキノ 2011年元日 Makino - panoramio.jpg|Talvimaisema Makinossa Tiedosto:Shirahige-Jinja nov2016 02.jpg|Shirahige-jinjan torii Biwajärvellä == Liikenne == === Rautatiet === JR Nishi-Nihon -yhtiön Kosei-linja kulkee Kiotosta Takashiman kautta Ōmi- Shiotsuun, josta on yhteys edelleen Japaninmeren rannikkokaupunkeihin. Kaupungin alueen asemat ovat Ōmi-Takashima, Adogawa, Shin-Asahi, Ōmi-Imazu, Ōmi-Nakashō ja Makino. === Maantiet === Biwa-järven rannikolla Ōtsusta Fukuin prefektuurin Tsurugaan kulkee valtatie 161, jonka yhteyteen kuuluvat myös Takashima-ohitustie ja Kohoku-ohitustie. Poikittainen yhteys on tie 303, joka johtaa Japaninmeren rannikolta Obamasta Gifuun. == Lähteet == == Aiheesta muualla == *Kaupungin internetsivut Luokka:Takashima
SVR

SVR voi tarkoittaa ainakin seuraavia asioita: *Suomen Valkoisen Ruusun ritarikunta, vuonna 1919 perustettu ritarikunta *SVR, Venäjän ulkomaantiedustelupalvelu. *SVR, nykyisen VR-Yhtymän alkuperäinen nimilyhenne (Suomen Valtion Rautatiet) vuoteen 1922 asti *Sinivalkoinen Rintama, suomalainen puolue *System V Release, Unix-käyttöjärjestelmän julkaisu *General SVR, Venäjän johdosta "sisäpiiritietoa" julkaiseva englanninkielinen Telegram-kanava.
Vuorikuisma

Vuorikuisma (Hypericum montanum) on Euroopassa ja Pohjois-Afrikassa tavattava kuismakasvi. Suomessa laji on äärimmäisen harvinainen ja rauhoitettu kasvi.Suomen ympäristökeskus: Suomen uhanalaisia lajeja: Vuorikuisma (pdf) Viitattu 20.12.2017. == Ulkonäkö ja koko == Vuorikuisma on yksittäisvartinen ja kasvaa 30–80 cm korkeaksi. Varsi on lähes tai täysin haaraton, liereä ja kalju. Varsilehdet ovat ruodittomia, 3–6 cm pitkiä, puikeita ja herttatyvisiä. Lehdet ovat laidoilta ja alta harvaan karheakarvaisia. Lehtien laidat ovat pikitäpläisiä, ylemmät lehdet kuultotäpläisiä. Kukinto on hyvin lyhythaarainen ja harvakukkainen. Täysin keltaisten kukkien verholehdet ovat suikeita ja niiden laidat selvästi ripsihampaisia, terälehdet juovattomia, nystyttömiä ja täplättömiä. Vuorikuisma kukkii heinä-elokuussa. Retkeilykasvio 1998, s. 154–155. Mäkikuismasta (Hypericum perforatum) ja särmäkuismasta (Hypericum maculatum) vuorikuisman erottaa varren avulla: vuorikuisman varsi on särmätön. Karvakuismasta (Hypericum hirsutum) vuorikuisman erottaa kaljun varren, herttatyvisten lehtien ja ripsihampaisten verholehtien avulla. == Levinneisyys == Lauhkeilla alueilla viihtyvää vuorikuismaa tavataan suurimmassa osassa Eurooppaa sekä Pohjois-Afrikassa. Levinneisyysalue ulottuu Espanjasta Länsi- Venäjälle ja Kaukasukselle, pohjoisessa Länsi-Norjaan ja Keski-Ruotsiin.Den virtuella floran: Bergjohannesört (Hypericum montanum) Viitattu 17.8.2009. Suomessa vuorikuisma kasvaa ainoastaan pienellä alueella Lohjalla, josta laji löydettiin ensi kerran vuonna 1888. Lohjalla vuorikuisman kasvupaikkoja on seitsemän, joilla kasvaa yhteensä noin kolmesataa yksilöä.Lounamaa 1997, s. 172. == Elinympäristö == Vuorikuisma on selkeä kalkinsuosija. Suomessa kasvupaikat ovat lievästi happamilla, kalkkipitoisilla ja korkeilla etelärinteillä. Suomessa lajin suurin uhka on kesämökkirakentaminen, sillä huomattava osa esiintymistä sijaitsee mökkitonteilla ja tienvarsissa. Uhkatekijä on myös kasvupaikkojen liika metsittyminen. == Lähteet == * Lounamaa, Niilo: Vuorikuisma. Teoksessa Uhanalaiset kasvimme. Toim. Terhi Ryttäri ja Taina Kettunen. Suomen ympäristökeskus, Helsinki 1997, s. 172. * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. === Viitteet === == Aiheesta muualla == * * Luontoportti: Vuorikuisma (Hypericum montanum) * Pohjolan kasvien pauloissa: Hypericum montanum - vuorikuisma Luokka:Kuismat Luokka:Suomen äärimmäisen uhanalaiset kasvit
Gay

Gay tarkoittaa seuraavia: * gay, homoseksuaali * ”Gay”, suomalaisen Benjamin Peltosen musiikkikappale == Henkilöitä == * Gay, sukupuolineutraali etunimi === Sukunimenä === * Cesc Gay (s. 1967), espanjalainen elokuvaohjaaja ja -käsikirjoittaja * Jamal Gay (s. 1989), trinidadtobagolainen jalkapalloilija * John Gay (1685–1732), englantilainen runoilija ja näytelmäkirjailija * José Aurelio Gay (s. 1965), espanjalainen jalkapalloilija ja valmentaja * Louis- Joseph Gay-Lussac (1778–1850), ranskalainen fyysikko ja kemisti * Mabel Gay (s. 1983), kuubalainen kolmiloikkaaja * Marvin Pentz Gay, Sr. (1914–1998), yhdysvaltalainen pastori, R&B-laulaja-lauluntekij;ä ja murhaaja * Marvin Pentz Gay, Jr., Marvin Gaye (1938–1984), yhdysvaltalainen soul- ja R&B-laulaja;, lauluntekijä ja multi-instrumentalisti * Peter Gay (1923–2015), yhdysvaltalainen historioitsija * Richard Gay (s. 1971), ranskalainen kumparelaskija * Roxane Gay (s. 1974), yhdysvaltalainen kirjailija, professori, toimittaja ja aktivisti * Rudy Gay (s. 1986), yhdysvaltalainen koripalloilija * Sophie Gay (1776–1852), ranskalainen kirjailija * Tyson Gay (s. 1982), yhdysvaltalainen pikajuoksija == Muita merkityksiä == * Enola Gay, yhdysvaltalainen pommikone.
LAFTA

LAFTA (, esp, Asociación Latinoamericana de Libre Comercio, port. Associação Latino-Americana de Livre-Comércio (ALALC), suom. Latinalaisen Amerikan vapaakauppajärjestö) oli Montevideon sopimuksella vuonna 1960 solmittu vapaakauppa-alue, johon kuuluivat Argentiina, Brasilia, Chile, Meksiko, Paraguay, Peru ja Uruguay. Allekirjoittajien tavoitteena oli yhteismarkkina- alueen luominen Latinalaiseen Amerikkaan. Vuonna 1970 LAFTA laajeni käsittämään myös Bolivian, Kolumbian, Ecuadorin ja Venezuelan. Vuonna 1980 LAFTA:sta tuli Latinalaisen Amerikan yhdentymisliitto (ALADI). Kuuba liittyi järjestön jäseneksi 1999. Vapaakauppa-alueen toteuttamiseksi Latinalaisen Amerikan Vapaakauppajärjestö, nykyisin siis Latinalaisen Amerikan Yhteistyöjärjestö, perusti useita eri instituutioita, joiden kautta se harjoitti toimintaansa. Tällaisia instituutioita olivat ulkoministerikokous, jäsenmaiden yhteinen yleiskokous sekä toimeenpanevan neuvoston kokous. Järjestö suunnitteli toimintansa tehostamiseksi uusien instituutioiden perustamista. LAFTA-sopimuksessa oli myös merkittäviä rajoituksia. Sopimus käsitti ainoastaan tuotteet ja tavarat, ei palveluita. Se ei myöskään sisältänyt talouspolitiikan yhtenäistämistä. Järjestön toiminta politiikan ja talouden alalla oli EU:hun verrattuna rajoittunutta. ==Lähteet== * Järjestön kotisivut Luokka:Vapaakauppa-alueet Luokka:Kauppaliitot
Mortadella

Mortadella on italialainen sylinterin muotoinen kypsennetty leikkelemakkara. Sen vaaleanpunainen massa on koostumukseltaan kiinteää ja hyvin hienojakoista. Se on valkoisten silavapalojen ja usein myös vihreiden pistaasien täplittämää. Mausteina mortadellassa käytetään esimerkiksi välimerenmyrttiä, mustapippuria, laakerinlehtiä, muskottia ja korianteria. Se valmistetaan joko kokonaan sianlihasta (puro suino) tai sian- ja naudanlihasta. Maultaan mortadella on mieto. Mortadella on lähtöisin Bolognasta, Emilia-Romagnan alueelta. Ainoastaan Mortadella Bolognalla on EU:n suojattu alkuperänimitys (SAN). Valkosipulilla ja kanelilla maustettu Mortadella di Prato tulee Toscanasta. Latiumissa valmistettava Mortadella di Amatrice poikkeaa muista siten, että se on kevyesti savustettu. Mortadella di fegato (maksamortadella) on tyypillinen Lombardian alueen tuote. Se on maultaan voimakkaampaa ja väriltään selvästi tummempaa. Myös monissa maissa, joissa on paljon italialaisperäistä väestöä, valmistetaan mortadellaa. Mortadellan nimen arvellaan tulevan roomalaisesta makkarasta farcimen mirtatum (myrtillä maustettu makkara) tai suuresta huhmaresta (mortaio), jossa liha perinteisesti jauhettiin. ==Ominaisuudet== Kokonainen mortadella voi painaa jopa 100 kg. Luonnonsuoleen valmistettu mortadella on kuitenkin suurimmillaan 18 kg:n painoinen. Suurikokoinen mortadella voi olla jopa 30 cm halkaisijaltaan. Siinä on rasvaa 33 % ja proteiineja 12 %. Siivutettu mortadella ei säily hyvänä pitkään. Siksi se pitäisi käyttää mahdollisimman pian siivuttamisen jälkeen. ==Käyttö== Mortadella tarjoillaan usein antipastona hyvin ohuina siivuina tai kuutioina, sellaisenaan tai leivän kanssa. Sitä voi käyttää myös ruoanlaitossa, esimerkiksi pastakastikkeen osana tai tortellinien täytteenä. ==Valmistus== Liha jauhetaan koneellisesti hyvin hienoksi ja sekoitetaan tasaiseksi massaksi vedestä ja rasvasta tehdyn emulsion kanssa. Massaan lisätään silavapaloja (sian poski- ja kaularasvaa), suolaa, mausteita ja reseptin mukaisia muita raaka-aineita, esimerkiksi pistaaseja. Makkaramassa pakataan luonnonsuoleen tai keinotekoiseen kuoreen. Makkaraa kypsennetään uunissa 80-100 °C:n lämmössä, kunnes sen sisuksen lämpötila on vähintään 70 °C. Sen jälkeen se jäähdytetään kylmän ilman ja veden avulla nopeasti 4 °C:n lämpöiseksi.La mortadella: aspetti attuali tecnici della sua produzione ==Lähteet== * Istituto per la Valorizzazione dei Salumi Italiani * Consorzio Mortadella di Bologna ===Viitteet=== == Aiheesta muualla == Luokka:Italialainen keittiö Luokka:Makkarat
Lumimetsä

Lumimetsä on kylä Raahen kaupungissa, entisen Vihannin kunnan alueella. Maatalousvaltainen kylä sijaitsee noin 60 kilometriä Raahen keskustasta ja noin 25 kilometriä Vihannin taajamasta. Lumimetsässä toimi vielä 1990-luvun loppupuolella kauppa ja posti. Lumimetsän ala-aste lakkautettiin vuonna 2005. Koulu ehti toimia vuodesta 1902. Sodan jälkeen Lumimetsässä toimi (jälleen) myös mylly. ==Lähteet== ==Aiheesta muualla== ===Kirjallisuutta=== *Laitala, Taimi: Suur-Alpuasta kolmeksi : Alpuan, Lumimetsän ja Kuusiratin kyläkirja. Alpuan, Lumimetsän ja Kuusiratin kyläyhdistykset, Oulas-opisto, 2005. ISBN 952-91-9131-6. Luokka:Vihannin kylät
Erich von Falkenhayn

Erich von Falkenhayn (11. syyskuuta 1861 – 8. huhtikuuta 1922) oli kenraali ja Saksan kenttäarmeijan päällikkö ensimmäisessä maailmansodassa. Hän johti muun muassa Verdunin taistelua. Falkenhayn teki pitkän uran sotilaana. Hän palveli muun muassa Kiinassa boksarikapinan aikana. Vuonna 1913 hän nousi Preussin sotaministeriksi, minkä takia hän oli merkittävä tekijä ensimmäisen maailmansodan synnyssä. Falkenhayn korvasi Helmuth Johannes Ludwig von Moltken Marnejoen taistelun jälkeen esikuntapäällikkönä. Schlieffen-suunnitelman epäonnistuttua Falkenhayn yritti kukistaa ranskalaiset ja brittiläiset niin kutsutulla ”kilvalla merelle”. Britit pysäyttivät saksalaiset vasta Ypresin taistelussa. Falkenhayn piti hyökkäävämmästä taktiikasta läntisellä rintamalla ja teki vain pieniä kampanjoita Venäjää vastaan toivoen, että Venäjä suostuisi erilliseen aselepoon. Tämä johti konfliktiin Paul von Hindenburgin ja Erich Ludendorffin kanssa. Lopulta Falkenhayn sai aikaan massiivisen näännytystaistelun Verdunissa, jossa kuoli satojatuhansia sotilaita. Falkenhayn uskoi ”vuodattavansa ranskalaisten veren kuiviin”, jolloin miestappioiden määrä saisi Euroopan johtajat päättämään sodan tai menetykset olisivat suuremmat Ranskalle kuin Saksalle. Suunnitelman epäonnistuttua Hindenburg korvasi Falkenhaynin esikuntapäällikkönä. Sodan loppuvaiheissa Falkenhayn palveli Saksan armeijaa vielä Transilvaniassa, Palestiinassa ja Valko-Venäjällä. Vuonna 1919 hän jäi eläkkeelle armeijasta ja vetäytyi tilalleen, jossa kirjoitti useita kirjoja sodasta ja strategiasta sekä omaelämäkerran. Luokka:Saksalaiset kenraalit Luokka:Vuonna 1861 syntyneet Luokka:Vuonna 1922 kuolleet
Joseph Barbera

Joseph Roland "Joe" Barbera (24. maaliskuuta 1911 - 18\. joulukuuta 2006) oli yhdysvaltalainen animaatiofilmien tekijä, sarjakuvataiteilija, tuottaja ja William Hannan yhteistyökumppani. Hanna-Barberan studio tuotti monia tunnettuja sarjakuvia ja animaatioita, joista tunnetuimmat olivat Tom ja Jerry, Kiviset ja Soraset, Jetsonit ja Scooby-Doo. New Yorkissa kasvanut Barbera toimi uransa alkuaikoina pankkialalla. Sen jälkeen suuren laman aikana hän teki sarjakuvia The NY Hits -lehteen ja 1932 siirtyi Van Beuren Studios -yhtiöön animaattoriksi ja käsikirjoittajaksi. Van Beuren Studion lopetettua 1936 Barbera tapasi seuraavassa työpaikassaan MGM:llä 1930-luvun lopulla tulevan yhteistyökumppaninsa William Hannan. Kumppanukset perustivat vuonna 1957 Hanna-Barbera-animaatiostudion, joka nykyisin tunnetaan nimellä Cartoon Network Studios. Hanna-Barbera-animaatiostudion filmit ja hahmot ovat voittaneet vuosien varrella kahdeksan Emmy-palkintoa. Barbera kuoli kodissaan Los Angelesissa luonnollisella tavalla 95-vuotiaana 18. joulukuuta 2006. Hänen yhteistyökumppaninsa William Hanna kuoli 2001. == Lähteet == ==Aiheesta muualla== * Joseph Barberan muistokirjoitus Helsingin Sanomissa * *YLE: Animaatioelokuvan pioneeri Joe Barbera kuollut *Kvaak.fi: Animaatiolegenda Joe Barbera kuoli Luokka:Yhdysvaltalaiset sarjakuvantekijät Luokka:Yhdysvaltalaiset animaattorit Luokka:Amerikanitalialaiset Luokka:Vuonna 1911 syntyneet Luokka:Vuonna 2006 kuolleet
Poplar River

Poplar River voi viitata seuraaviin maantieteellisiin kohteisiin: *Poplar River, Yhdysvaltain Missourijokeen laskeva joki Kanadan Saskatchewanissa ja Yhdysvaltain Montanassa. *Poplar River, joki Minnesotassa Yhdysvalloissa. *Poplar River First Nation, kylä ja intiaanireservaatti samannimisen joen rannalla Manitobassa Kanadassa. *Poplar River, Winnipegjärveen laskeva joki Manitobassa Kanadassa.
Poplar River First Nation

Poplar River First Nation on intiaanireservaatti Winnipegjärven pohjoisaltaan itärannalla samannimisen joen laskukohdassa Manitoban provinssissa Kanadassa. Kylän asukasluku vuonna 2006 oli 978, ja kyläalueen pinta-ala on 1,8304 neliökilometriä.Broadband.gc.ca: Community Profile Kylä sijaitsee noin 400 kilometrin päässä Winnipegistä pohjoiseen. Kylään ei ole kiinteää tieyhteyttä. Talvikuukausina kylään johtaa talvitie Berens Riverin kylästä. Huolto hoidetaan lentokonein ja kesäkuukausina myös vesitse. == Lähteet == == Aiheesta muualla == * Poplar River First Nation Luokka:Manitoban First Nations -intiaanireservaatit
Alfred Döblin

Alfred Döblin (10. elokuuta 1878 Stettin, Saksan keisarikunta – 26. kesäkuuta 1957 Emmendingen, Saksan liittotasavalta) oli saksalainen kirjailija. Döblin syntyi juutalaisperheeseen Preussiin kuuluneessa Pommerin provinssissa. Perheen kauppiasisä suuntasi Pohjois-Amerikkaan, ja Döblin itse muutti Berliiniin vuonna 1888. Hän opiskeli neurologiksi, mutta liikkui myös kirjallisissa, filosofisissa ja poliittisissa piireissä. Viimeisteltyään opintonsa Döblin piti vastaanottoa Freiburgissa, Regensburgissa ja viimein Berliinissä. Berliinissä Döblin oli aitiopaikalla todistamassa ensimmäistä maailmansotaa seurannutta kuohuntaa ja käsitteli aikakautta myöhemmin poliittisessa ja historiallisessa valossa neliosaisessa romaanissaan November 1918 (1938–1950). Elämä Berliinin työläiskortteleissa inspiroi Döbliniä kirjoittamaan tunnetuimman romaaninsa Berlin Alexanderplatz (1929). Döblin oli juutalainen ja poliittisesti vasemmalle kallellaan. Natsien otettua vallan hän muutti 1936 Pariisiin ja 1940 Yhdysvaltoihin. Döblin kääntyi vuonna 1941 katoliseksi. Toisen maailmansodan päätyttyä hän palasi 1945 ranskalaisten miehitysviranomaisten kanssa Saksaan, jossa hän toimi miehityshallinnon palveluksessa. Döblin myös kirjoitti useisiin lehtiin, myös niin länsi- kuin itäsaksalaisiinkin. Döblinin nimeä kunnioittaa 1978 perustettu Alfred-Döblin- Preis. ==Teokset== ===Suomennetut teokset=== * Berlin Alexanderplatz, suom. Aarno Peromies, WSOY 1979 Sarjat: Aikamme kertojia ja Best Seller * Berlin Alexanderplatz, suomennos ja dramatisointi Outi Rossi, näytelmämoniste, Helsinki: Näytelmäkulma 2000. * Erään rentukan murha ja muita kertomuksia, suom. Marja Wich, Basam Books 2014 ===Valikoima teoksia=== *Die Ermordung Einer Butterblume *Die Drei Sprünge Des Wang-Lun *Wadzeks Kampf Mit Der Dampfturbine *Der Schwarze Vorhang *Wallenstein *Berge, Meere Und Giganten *Die beiden Freundinnen und ihr Giftmord *Reise in Polen *Manas *Berlin Alexanderplatz *Die Ehe *Unser Dasein *Babylonische Wandrung *Pardon wird nicht gegeben (4 Vols.) *Das Land ohne Tod *November 1918 *Der unsterbliche Mensch *Der Oberst und der Dichter *Schicksalsreise *Karl und Rosa *Hamlet, Oder Die Lange Nacht Nimmt Ein Ende *Die Zeitlupe *Aufsätze zur Literatur ==Lähteet== ==Aiheesta muualla== *Alfred Döblin -yhdistys *Kokoelma linkkejä Berliinin yliopiston sivuilla Luokka:Saksalaiset kirjailijat Luokka:Vuonna 1878 syntyneet Luokka:Vuonna 1957 kuolleet
Poplar River (Manitoba)

Poplar River on Winnipegjärven pohjoisaltaaseen laskeva joki Manitoban provinssin pohjoisosassa Kanadassa. Joen alkulähteet sijaitsevat lähellä Manitoban ja Ontarion provinssien rajaa. Joki on suojelukohde ja sitä on ehdotettu Unescon maailmanperintökohteiden joukkoon. Joki virtaa halki koskemattoman boreaalimetsän, ja sen uoma muodostaa useita järviä ja lampia. Jokeen laskee useita pienempiä jokia ja puroja. Joki sijaitsee lähes kokonaisuudessaan Poplar River First Nation -intiaanireservaatin mailla, ja laskee Winnipegjärveen Poplar Riverin kylän luona. Joen valuma-alue ja suojelualue muodostaa koskemattoman ja laajan erämaa-alueen. Suojelun tavoitteena on säilyttää alue luonnontilaisena. Joki on yksi harvoja kirkas- ja puhdasvetisiä jokia eteläisessä Kanadassa, eikä sen rannoilla ole juurikaan asutusta tai rakennuksia. Luokka:Manitoban joet Luokka:Nelsonjoen vesistö